[{"text_idx": "#000002", "text": "\u201cA flying demon feeding on human energies.\nA secret society of so-called \u201cLegendborn\u201d that hunt the creatures down.\nA mysterious mage who calls himself a \u201cMerlin\u201d and who attempts - and fails - to wipe Bree\u2019s memory of everything she saw.\u201d"}, {"text_idx": "#000003", "text": "Mae Legendborn gan Tracy Deonn yn llyfr ffantasi i oedolion ifanc sy\u2019n dilyn stori Bree, merch 16 oed sy\u2019n dechrau coleg yn gynnar ar o\u0302l colli ei mam. Ar ddechrau\u2019r tymor yn UNC- Chapel Hill yn North Carolina, mae Bree yn amau fod y stori am farwolaeth ei mam yn anghywir, a bod ganddi gyfrinach fawr i\u2019w ddadorchuddio."}, {"text_idx": "#000004", "text": "Mae Bree yn benderfynol o ddarganfod be ddigwyddodd i\u2019w mam, felly mae hi\u2019n ymuno a chymdeithas gyfrinachol o\u2019r enw The Order of the Round Table. Yn fuan iawn, mae hi\u2019n darganfod fod y gymdeithas hon yn defnyddio hud a lledrith i frwydro yn y erbyn creaduriaid uffernol a bod rhyfel rhwng y bydoedd ar fin dechrau. Felly, pa mor bell ydy hi\u2019n fodlon mynd er mwyn darganfod y gwir am ei mam?"}, {"text_idx": "#000005", "text": "\u201cBree, short for Briana. Pushy and stubborn. She doesn\u2019t accept what she sees with her own eyes, won\u2019t accept what she hears with her own ears...Or at least, that\u2019s what she\u2019d like me to believe.\u201d"}, {"text_idx": "#000007", "text": "Mae\u2019r defnydd o hud a lledrith yn y llyfr yn ddiddorol iawn i mi. Yn gyntaf, mae gyda ni\u2019r Order of the Round Table, sy\u2019n dilyn cod cafodd ei greu gan y Brenin Arthur - mae\u2019r swynion i gyd yn y Gymraeg. Mae\u2019r awdur Tracy Deonn yn esbonio ar ddiwedd y llyfr ei bod wedi gweithio gyda hanesydd Cymraeg, Dr. Gwilym Morus-Baird, er mwyn creu cyfieithiadau Cymraeg ar gyfer y swynion ac am yr hanes canoloesol. Nid dyma\u2019r tro cyntaf fi \u2018di gweld y Gymraeg yn cael ei ddefnyddio yn y modd yma mewn llyfr ffantasi, ond dyma\u2019r tro gyntaf fi \u2018di gweld e\u2019n cael ei ddefnyddio mewn ffordd drylwyr."}, {"text_idx": "#000011", "text": "Serch hynny, odd e\u2019n rili ddiddorol i mi fod gan y Round Table cysylltiad clir gyda chaethwasiaeth. Mae\u2019r gymdeithas hefyd yn cael ei gyferbynnu gyda ffurf arall o hud a lledrith, sef \u201crootcraft\u201d neu \u201croot\u201d."}, {"text_idx": "#000012", "text": "Cafodd y gangen yma o hud a lledrith ei hysbrydoli gan hanes pobl ddu yn America, a hanes \u201crootwork\u201d, sydd hefyd yn cael ei alw\u2019n \u201choodoo\u201d neu \u201cconjure\u201d. Mae \u201croot\u201d yn gweithio\u2019n wahanol i\u2019r swynion Cymraeg yn y nofel - mae \u201croot\u201d yn blaenoriaethu\u2019r cyndeidiau, gan fenthyg egni yn unig."}, {"text_idx": "#000014", "text": "\u201cGrowing up Black in the South, it\u2019s pretty common to find yourself in old places that just...weren\u2019t made for you...and you just have to hold that knowledge while going about your business.\u201d"}, {"text_idx": "#000015", "text": "Mae Bree yn dioddef hiliaeth yn aml yn y llyfr, ac mae Deonn yn disgrifio\u2019r rhwystredigaeth hwn mewn ffordd gyfarwydd iawn. Mae\u2019r profiadau yma yn cymysgu gyda\u2019r golled mae Bree yn dioddef trwy gydol y nofel ac yn creu teimlad cryf o ddicter. Mae Bree yn ceisio\u2019n galed i\u2019w hamddiffyn ei hun rhag dioddef rhagor o boen, ac fel menyw ifanc roedden i\u2019n gallu uniaethu yn llwyr. Mae\u2019r nofel yma\u2019n wych ar gyfer pobl ifanc sy\u2019n teimlo\u2019r anobaith o fyw gydag anghyfiawnder, ac o\u2019n i fethu aros i ddarllen mwy am Bree yn darganfod mwy am ei phw\u0302er - nid jyst pw\u0302er hudolus, ond y pw\u0302er sy\u2019n tyfu pan mae merched ifanc yn cydnabod eu cryfder. Mae Deonn yn profi i\u2019r gweisg fod le pendant i ferched Ddu mewn ffantasi."}]